เอเอซีพีปักธงทำCSRเชิงลึกงบโตตามเบี้ย
เอเอซีพี เปิดแผนทำกิจกรรมเพื่อสังคมเชิงลึก ไม่หว่านมั่ว งบโตตามอัตราการเติบโตของธุรกิจ
15 ก.ย. 2554

เอเอซีพี เปิดแผนทำกิจกรรมเพื่อสังคมเชิงลึก ไม่หว่านมั่ว งบโตตามอัตราการเติบโตของธุรกิจ
น.ส.พัชรา ทวีชัยวัฒนะ รองกรรมการผู้จัดการใหญ่ฝ่ายบริหารการตลาดและสื่อสารองค์กร บริษัท อยุธยา อลิอันซ์ ซี.พี. ประกันชีวิต (เอเอซีพี) เปิดเผยว่า นโยบายการทำกิจกรรมเพื่อสังคม หรือ CSR ของบริษัทเน้นเชิงลึก ซึ่งงบประมาณในแต่ละปีจะขึ้นอยู่กับการเติบโตของธุรกิจ
สำหรับปีนี้บริษัทใช้งบประมาณ 6 ล้านบาท ภายใต้แนวคิด ปันความรู้สู่เด็กไทย โดยเน้นให้ความรู้และฝึกอบรมโดยมืออาชีพ และส่งเข้าไปประกวดระดับนานาชาติ เช่น การประกวดสร้างภาพเคลื่อนไหว ที่มีเยาวชนชนะเลิศระดับนานาชาติและเข้าสู่อาชีพแล้ว รวมถึงโครงการพาน้องเที่ยวบางกอก ซึ่งฝึกอบรมการเป็นมัคคุเทศก์จากมืออาชีพและได้ใบอนุญาตการเป็นมัคคุเทศก์แล้ว 30 คน
นอกจากนี้ โครงการอลิอันซ์ จูเนียร์ ฟุตบอล แคมป์ เป็นงบที่ได้รับการสนับสนุนจากบริษัทแม่โดยปีแรกมีเยาวชนเข้าร่วมคัดเลือก 1,000 คน จาก 5 ภาค และคัดเพียง 2 คน ส่งไปฝึกซ้อมกับทีมบาเยิร์น มิวนิก 5 วัน